سامبو گولشی اؤلکه‌میزین موختلیف خالقلارینین میلّی گولشلرین‌دن گؤتورولموش فندلردن عبارت‌دیر. قازاخلارین "کورئس"، آذربایجان‌لیلارین "گولش"، گورجولرین "چیدوبا"، تاجیکلرین "گوشتینگیری" گولشلری ایله سامبو آراسین‌دا اوخشار جهتلر چوخ‌دور. "سامبو" سؤزو روسجا "Самоборнона без оружия" (سلاح‌سیز اؤزونومودافیه) سؤزلرینین ایختیسارین‌دان دوزلمیش‌دیر. سامبونون فندرینی بیله‌ن آدام نینکی بیر، حتی بیر نئچه جینایتکارین اؤهده‌سین‌دن گله‌رک اونلارین سلاحلارینی علین‌دن آلماغی باجارار. آذربایجان میلّی گولشینین تاریخی چوخ قدیم‌دیر. پئشکار گولش‌چیلر سالی سولئیمانوو، رشید یوسیفوو و باشقالارینین آدی چوخلارینا معلوم‌دور. آذربایجان‌دا سووئت حاکمیتینین قلبه‌سین‌دن سوْنرا میلّی گولش رئسپوبلیکامیزدا داها دا توسعه ائتمیش‌دیر. ۱۹۳۷-جی ایلده‌ن میلّی گولش اوزره رایون، شهر و جومهوریت یاریشلاری کئچیریلیر. میلّی گولش‌ده بئل‌دن آشاغی موختلیف فندلره ایجازه وئریلیر. گولش پهلوانلارین مرسوم سالاملاشماسی و اؤزلرینی تقدیم ائتمه‌سی مراسیمین‌دن سوْنرا قوشا زورنا ایله چالینان "جنگی" سدالاری آلتین‌دا باش‌لانیر. گولشمه اوزره بئینلخالق یاریشلاردا سووئت ایدمان‌چیلاری بؤیوک موفقیتلر قازانیرلار. گولش ایدمانینین فای‌دالاری